text: Se videoen: Hundredevis trampede i mountainbikepedalerne
  23 oktober 2016 kl. 16.01
  500 ryttere var med på mountainbike i Blåbjerg, da Varde Cykelklub søndag afholdte mountainbikeløb. 
  Et af Danmarks største mountainbikeløb løb søndag af stablen i Blåbjerg. Omkring 500 ryttere fra hele Danmark trodsede det grå og våde efterårsvejr og var med i løbet, som Varde Cykelklub arrangerede.
  Der var i alt 14 rækker, som blandt andet skulle ned af "Dødemands fald", op af Rævebjerget samt igennem "Hængekøjen."
  Den hurtigste af alle var den lokale Ketil Lehm Nordvestgaard fra Varde Cykelklub, som gennemførte løbet på en time og halvtreds minutter.
  Det var 19. gang, Invita MTB Race Blåbjerg, som løbet hedder, blev kørt.
  